Document ID: 32009R0790

KOMISIJOS REGLAMENTAS (EB) Nr. 790/2009,
2009 m. rugpjūčio 10 d.
iš dalies keičiantis Europos Parlamento ir Tarybos reglamentą (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, siekiant jį suderinti su technikos ir mokslo pažanga
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantį ir panaikinantį direktyvas 67/548/EEB bei 1999/45/EB ir iš dalies keičiantį Reglamentą (EB) Nr. 1907/2006 (1), ypač į jo 53 straipsnį,
kadangi:
(1)
Reglamento (EB) Nr. 1272/2008 VI priedo 3 dalyje pateikti du pavojingų cheminių medžiagų suderintų klasifikacijų ir ženklinimo sąrašai. 3.1 lentelėje pateiktas pavojingų cheminių medžiagų suderintos klasifikacijos ir ženklinimo sąrašas, sudarytas remiantis Reglamento (EB) Nr. 1272/2008 I priedo 2-5 dalyse nustatytais kriterijais. 3.2 lentelėje pateiktas pavojingų cheminių medžiagų suderintos klasifikacijos ir ženklinimo sąrašas, sudarytas remiantis 1967 m. birželio 27 d. Tarybos direktyva 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo (2) VI priede nustatytais kriterijais. Šiuos abu sąrašus reikia iš dalies pakeisti į juos įtraukiant atnaujintas cheminių medžiagų, kurioms jau taikoma suderinta klasifikacija, klasifikacijas ir įtraukti naujas suderintas klasifikacijas. Be to, būtina išbraukti tam tikroms medžiagoms skirtus įrašus.
(2)
Siekiant atsižvelgti į neseniai priimtus Direktyvos 67/548/EEB I priedo pakeitimus, padarytus 2008 m. rugpjūčio 21 d. Komisijos direktyva 2008/58/EB, kuria 30-ąjį kartą iš dalies keičiama ir su technikos pažanga derinama Tarybos direktyva 67/548/EEB (3), ir 2009 m. sausio 15 d. Komisijos direktyva, 2009/2/EB, 31-ąjį kartą iš dalies keičiančia ir su technikos pažanga derinančia Tarybos direktyvą 67/548/EEB (4), būtina iš dalies pakeisti Reglamento (EB) Nr. 1272/2008 VI priedą. Šiomis priemonėmis tas priedas suderinamas su technikos ir mokslo pažanga pagal Reglamento (EB) Nr. 1272/2008 53 straipsnį.
(3)
Reglamento (EB) Nr. 1272/2008 53 konstatuojamojoje dalyje pabrėžiama, kad reikėtų visapusiškai atsižvelgti į darbą, atliktą įgyvendinant Direktyvą 67/548/EEB, ir įgytą patirtį, įskaitant konkrečių tos direktyvos I priede išvardytų cheminių medžiagų klasifikavimą ir ženklinimą.
(4)
Reglamento (EB) Nr. 1272/2008 su pakeitimais, padarytais šiuo reglamentu, VI priedo 3 dalyje nustatytos suderintos klasifikacijos neturėtų būti taikomos iš karto, nes reikės tam tikro laikotarpio, kad veiklos vykdytojai galėtų pradėti chemines medžiagas bei mišinius ženklinti ir pakuoti pagal naujas klasifikacijas. Be to, reikės tam tikro laikotarpio, kad veiklos vykdytojai galėtų pradėti laikytis registravimo įpareigojimų, atsirandančių dėl suderintų klasifikacijų, taikomų cheminėms medžiagoms, kurios klasifikuojamos kaip kancerogeninės, mutageninės arba toksiškos reprodukcijai ir kurios priskiriamos 1A bei 1B kategorijoms (3.1 lentelė) ir 1 bei 2 kategorijoms (3.2 lentelė) arba kurios yra labai toksiškos vandens organizmams ir gali turėti ilgalaikį poveikį vandens aplinkai, ypač įpareigojimų, nustatytų 2006 m. gruodžio 18 d. Europos Parlamento ir Tarybos reglamentu (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančiu Europos cheminių medžiagų agentūrą, iš dalies keičiančiu Direktyvą 1999/45/EB bei panaikinančiu Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (5).
(5)
Reikėtų, kad su cheminėmis medžiagomis, kurios šiuo reglamentu atnaujinamos arba įtraukiamos į Reglamento (EB) Nr. 1272/2008 VI priedo 3 dalį, susijusio įpareigojimo chemines medžiagas klasifikuoti pagal Reglamento (EB) Nr. 1272/2008 su pakeitimais, padarytais šiuo reglamentu, VI priedo 3 dalyje nustatytas suderintas klasifikacijas reikėtų pradėti laikytis nuo Reglamento (EB) Nr. 1907/2006 23 straipsnyje nustatytos datos; todėl šis reglamentas turėtų būti taikomas nuo 2010 m. gruodžio 1 d.
(6)
Tiekėjams turėtų būti suteikta galimybė iki 2010 m. gruodžio 1 d., kaip numatyta Reglamente (EB) Nr. 1272/2008, pradėti taikyti suderintas klasifikacijas, nustatytas Reglamento (EB) Nr. 1272/2008 su pakeitimais, padarytais šiuo reglamentu, VI priedo 3 dalyje, ir pradėti chemines medžiagas atitinkamai ženklinti ir pakuoti.
(7)
Paskelbtoje Direktyvos 2009/2/EB versijoje buvo neteisingas įrašas Nr. 607-674-00-0 („branched C10-alkyl benzoates“), todėl reikėtų ištaisyti šią kanceliarinę klaidą ir šio įrašo neįtraukti į Reglamento (EB) Nr. 1272/2008 VI priedą.
(8)
Šiame reglamente numatytos priemonės atitinka pagal Reglamento (EB) Nr. 1907/2006 133 straipsnį įsteigto komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1272/2008 VI priedo 3 dalis iš dalies keičiama taip:
1)
3.1 lentelė iš dalies keičiama taip:
a)
įrašai, atitinkantys I priede nurodytus įrašus, pakeičiami tame priede pateiktais įrašais;
b)
II priede nurodyti įrašai įtraukiami 3.1 lentelėje nustatyta įrašų pateikimo tvarka;
c)
iš 3.1 lentelės išbraukiami III priede nurodyti įrašai;
2)
3.2 lentelė iš dalies keičiama taip:
a)
įrašai, atitinkantys IV priede nurodytus įrašus, pakeičiami tame priede pateiktais įrašais;
b)
V priede nurodyti įrašai įtraukiami 3.2 lentelėje nustatyta įrašų pateikimo tvarka;
c)
iš 3.2 lentelės išbraukiami III priede nurodyti įrašai.
2 straipsnis
1. Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
2. 1 straipsnis taikomas nuo 2010 m. gruodžio 1 d.
3. Reglamento (EB) Nr. 1272/2008 su pakeitimais, padarytais šiuo reglamentu, VI priedo 3 dalyje nustatytas suderintas klasifikacijas galima pradėti taikyti iki 2010 m. gruodžio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2009 m. rugpjūčio 10 d.

Labels: 12
7
3
20